บาทเปิด 32.86 บาทต่อดอลลาร์ แข็งค่า
เงินบาทเปิดตลาด 32.86 บาทต่อดอลลาร์ แข็งค่าตามภูมิภาค หลังตัวเลขเศรษฐกิจสหรัฐฯกดดอลล์อ่อน
30 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.86 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.88 บาท/ดอลลาร์ หลังดอลลาร์อ่อนค่าเนื่องจากข้อมูลเศรษฐกิจที่อ่อนแอของสหรัฐ ได้แก่ ผลิตภัณฑ์มวลรวมภายในประเทศ (GDP) ไตรมาส 2/64 ของสหรัฐฯออกมาต่ำกว่าคาด และจำนวนผู้ขอรับสวัสดิการว่างงานรายสัปดาห์ของสหรัฐฯ เพิ่มสูงขึ้นนอกจากนี้ต้องจับตาดูทิศทางของเงินทุนต่างประเทศ"บาทขยับแข็งค่าตามภูมิภาคหลังข้อมูลเศรษฐกิจของสหรัฐที่ออกมาไม่ดีส่งผลให้ดอลลาร์อ่อนค่า และต้องจับตาดู flow จากแรงเทขายดอลลาร์ของผู้ส่งออกช่วงปลายเดือน และราคาทองคำที่ปรับตัวเพิ่มสูงขึ้น 31.5 ดอลลาร์/ออนซ์" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.80 - 32.95 บาท/ดอลลาร์